CELEX: 32012D0355
Language: et
Date: 2012-07-02 00:00:00
Title: 2012/355/EL: Komisjoni otsus, 2. juuli 2012 , millega ajakohastatakse Euroopa Liidu ja Vatikani Linnriigi vahelise rahanduskokkuleppe lisa

4.7.2012   
            
            
               ET
            
            
               Euroopa Liidu Teataja
            
            
               L 174/24
            
         KOMISJONI OTSUS,
   2. juuli 2012,
   millega ajakohastatakse Euroopa Liidu ja Vatikani Linnriigi vahelise rahanduskokkuleppe lisa
   (2012/355/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Liidu ja Vatikani Linnriigi vahelist 17. detsembri 2009. aasta rahanduskokkulepet, ja eriti selle artikli 8 lõiget 3,
   ning arvestades järgmist:
   
               (1)
            
            
               Euroopa Liidu ja Vatikani Linnriigi vahelise rahanduskokkuleppe (edaspidi „rahanduskokkulepe”) artikli 8 kohaselt peab Vatikani Linnriik rakendama liidu õigusakte, milles käsitletakse eeskirju euro pangatähtede ja müntide, rahapesu ja pettuse tõkestamise, sularahaliste ja muude kui sularahaliste maksevahendite võltsimise vältimise, medalite ja märkide ning statistikaaruandluse nõuete kohta. Kõnealused õigusaktid on loetletud rahanduskokkuleppe lisas.
            
         
               (2)
            
            
               Lisa ajakohastatakse vastavalt rahanduskokkuleppe artikli 8 lõikele 3, millega nähakse ette, et komisjon muudab lisa igal aastal, et võtta arvesse uusi asjakohaseid ELi õigusakte ja eeskirju ning kehtivate õigusaktide ja eeskirjade muudatusi. Kõnealuse sätte mõistes tunnistati üks õigusakt kehtetuks ja võeti vastu kaks uut liidu õigusakti, mis kuuluvad rahanduskokkuleppe artikli 8 lõike 1 reguleerimisalasse, ning need tuleks lisada lisasse.
            
         
               (3)
            
            
               Nõukogu 29. aprilli 1999. aasta otsus, millega laiendatakse Europoli volitusi raha ja maksevahendite võltsimise takistamisel, (1) on aegunud ja jäetakse seetõttu lisast välja. Niipea kui on jõustunud uus õigusakt, mis annab Europolile õiguse allkirjastada koostöölepinguid kolmandate riikidega, lisatakse see rahanduskokkuleppe lisasse.
            
         
               (4)
            
            
               On vastu võetud Euroopa Parlamendi ja nõukogu 15. detsembri 2010. aasta määrus (EL) nr 1210/2010 euromüntide autentimise ja ringlusse kõlbmatute euromüntide käitlemise kohta (2). Seetõttu kuulub määrus rahanduskokkuleppe artikli 8 lõike 1 reguleerimisalasse ning tuleks samuti lisasse lisada.
            
         
               (5)
            
            
               On vastu võetud Euroopa Keskpanga 16. septembri 2010. aasta otsus EKP/2010/14 euro pangatähtede ehtsuse ja ringluskõlblikkuse kontrolli ning taasringluse kohta (3). Otsus kuulub rahanduskokkuleppe artikli 8 lõike 1 reguleerimisalasse ning tuleks samuti lisasse lisada.
            
         
               (6)
            
            
               Rahanduskokkuleppe lisasid tuleks seetõttu vastavalt muuta,
            
         ON VASTU VÕTNUD KÄESOLEVA OTSUSE:
   Ainus artikkel
   Euroopa Liidu ja Vatikani Linnriigi vahelise rahanduskokkuleppe lisa asendatakse käesolevas otsuses esitatud lisaga.
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 2. juuli 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT C 149, 28.5.1999, lk 16.
   
      (2)  ELT L 339, 22.12.2010, lk 1.
   
      (3)  ELT L 267, 9.10.2010, lk 1.
   
      LISA
      
         
            „LISA
            
                        Rakendatavad õigusnormid
                     
                     
                        Rakendamistähtaeg
                     
                  
                        Rahapesu tõkestamine
                     
                  
                        Euroopa Parlamendi ja nõukogu direktiiv 2005/60/EÜ, 26. oktoober 2005, rahandussüsteemi rahapesu ja terrorismi rahastamise eesmärgil kasutamise vältimise kohta, ELT L 309, 25.11.2005, lk 15.
                        Muudetud järgmiste õigusaktidega:
                        
                                     
                                 
                                 
                                    Euroopa Parlamendi ja nõukogu direktiiv 2008/20/EÜ, 11. märts 2008, millega muudetakse direktiivi 2005/60/EÜ rahandussüsteemi rahapesu ja terrorismi rahastamise eesmärgil kasutamise vältimise kohta seoses komisjoni rakendusvolitustega, ELT L 76, 19.3.2008, lk 46.
                                 
                              
                                     
                                 
                                 
                                    Komisjoni direktiiv 2006/70/EÜ, 1. august 2006, Euroopa Parlamendi ja nõukogu direktiivi 2005/60/EÜ rakendusmeetmete kehtestamise kohta seoses mõistega „riikliku taustaga isik” ning kliendi suhtes lihtsustatud nõuetekohaste hoolsuse menetluste ja harva või väga piiratud mahus teostatud finantstegevuse alusel tehtud erandite tehniliste kriteeriumite kohta, ELT L 214, 4.8.2006, lk 29.
                                 
                              
                                     
                                 
                                 
                                    Euroopa Parlamendi ja nõukogu määrus (EÜ) nr 1781/2006, 15. november 2006, raha ülekandmisel edastatava maksjaga seotud teabe kohta, ELT L 345, 8.12.2006, lk 1.
                                 
                              
                                     
                                 
                                 
                                    Euroopa Parlamendi ja nõukogu määrus (EÜ) nr 1889/2005, 26. oktoober 2005, ühendusse sisse toodava või ühendusest välja viidava sularaha kontrollimise kohta, ELT L 309, 25.11.2005, lk 9.
                                 
                              
                                     
                                 
                                 
                                    Nõukogu raamotsus 2001/500/JSK, 26. juuni 2001, milles käsitletakse rahapesu ning kuriteovahendite ja kuritegelikul teel saadud tulu kindlakstegemist, uurimist, blokeerimist, arestimist ja konfiskeerimist, EÜT L 182, 5.7.2001, lk 1.
                                 
                              
                     
                        31.12.2010
                     
                  
                        Pettuse ja võltsimise tõkestamine
                     
                  
                        Nõukogu määrus (EÜ) nr 1338/2001, 28. juuni 2001, milles sätestatakse euro võltsimise takistamiseks vajalikud meetmed, EÜT L 181, 4.7.2001, lk 6.
                        Muudetud järgmiste õigusaktidega:
                        Nõukogu määrus (EÜ) nr 44/2009, 18. detsember 2008, millega muudetakse määrust (EÜ) nr 1338/2001, milles sätestatakse euro võltsimise takistamiseks vajalikud meetmed, ELT L 17, 22.1.2009, lk 1.
                     
                     
                        31.12.2010
                     
                  
                        Nõukogu määrus (EÜ) nr 2182/2004, 6. detsember 2004, euro müntidega sarnanevate medalite ja märkide kohta, ELT L 373, 21.12.2004, lk 1.
                        Muudetud järgmiste õigusaktidega:
                        Nõukogu määrus (EÜ) nr 46/2009, 18. detsember 2008, millega muudetakse määrust (EÜ) nr 2182/2004 euro müntidega sarnanevate medalite ja märkide kohta, ELT L 17, 22.1.2009, lk 5.
                     
                     
                        31.12.2010
                     
                  
                        Nõukogu raamotsus 2000/383/JSK, 29. mai 2000, võltsimisvastase kaitse tugevdamiseks kriminaal- ja muude karistuste abil seoses euro kasutuselevõtmisega, EÜT L 140, 14.6.2000, lk 1.
                        Muudetud järgmiste õigusaktidega:
                        Nõukogu raamotsus 2001/888/JSK, 6. detsember 2001, millega muudetakse raamotsust 2000/383/JSK võltsimisvastase kaitse tugevdamiseks kriminaal- ja muude karistuste abil seoses euro kasutuselevõtmisega, EÜT L 329, 14.12.2001, lk 3.
                     
                     
                        31.12.2010
                     
                  
                        Nõukogu otsus 2001/923/EÜ, 17. detsember 2001, millega luuakse vahetus-, abi- ja koolitusprogramm euro kaitsmiseks võltsimise eest (programm Perikles), EÜT L 339, 21.12.2001, lk 50.
                        Muudetud järgmiste õigusaktidega:
                        
                                     
                                 
                                 
                                    Nõukogu otsus 2006/75/EÜ, 30. jaanuar 2006, mis käsitleb otsuse 2001/923/EÜ (millega luuakse vahetus-, abi- ja koolitusprogramm euro kaitsmiseks võltsimise eest (programm Perikles)) muutmist ja kehtivuse pikendamist, ELT L 36, 8.2.2006, lk 40.
                                 
                              
                                     
                                 
                                 
                                    Nõukogu otsus 2006/849/EÜ, 20. november 2006, mis käsitleb otsuse 2001/923/EÜ (millega luuakse vahetus-, abi- ja koolitusprogramm euro kaitsmiseks võltsimise eest (programm Perikles)) muutmist ja kehtivuse pikendamist, ELT L 330, 28.11.2006, lk 28.
                                 
                              
                     
                        31.12.2010
                     
                  
                        Nõukogu otsus 2001/887/JSK, 6. detsember 2001, euro kaitsmise kohta võltsimise eest, EÜT L 329, 14.12.2001, lk 1.
                     
                     
                        31.12.2010
                     
                  
                        Nõukogu raamotsus 2001/413/JSK, 28. mai 2001, mittesularahaliste maksevahenditega seotud pettuste ja võltsimiste vastase võitluse kohta, EÜT L 149, 2.6.2001, lk 1.
                     
                     
                        31.12.2010
                     
                  
                        Eeskirjad euro pangatähtede ja müntide kohta
                     
                  
                        Nõukogu määrus (EÜ) nr 975/98, 3. mai 1998, ringlusse lastavate euromüntide nimiväärtuste ja tehniliste näitajate kohta, EÜT L 139, 11.5.1998, lk 6.
                        Muudetud järgmiste õigusaktidega:
                        Nõukogu määrus (EÜ) nr 423/1999, 22. veebruar 1999, millega muudetakse määrust (EÜ) nr 975/98 ringlusse lastavate euromüntide nimiväärtuste ja tehniliste näitajate kohta, EÜT L 52, 27.2.1999, lk 2.
                     
                     
                        31.12.2010
                     
                  
                        Nõukogu järeldused, 10. mai 1999, kvaliteedijuhtimise süsteemi kohta euromüntide jaoks
                     
                     
                        31.12.2010
                     
                  
                        Nõukogu järeldused, 23. november 1998 ja 5. november 2002, meenemüntide kohta
                     
                     
                        31.12.2010
                     
                  
                        Komisjoni soovitus 2009/23/EÜ, 19. detsember 2008, mis käsitleb ühiseid suuniseid euro käibemüntide liikmesriike tähistavate külgede ja kõnealuste müntide emiteerimise kohta, ELT L 9, 14.1.2009, lk 52.
                     
                     
                        31.12.2010
                     
                  
                        Komisjoni teatis, 22. oktoober 2001, euro müntide ühise külje kujunduse autoriõiguse kaitse kohta (KOM(2001) 600 (lõplik)), EÜT C 318, 13.11.2001, lk 3.
                     
                     
                        31.12.2010
                     
                  
                        Euroopa Keskpanga suunis EKP/2003/5, 20. märts 2003, meetmete jõustamise kohta euro pangatähtede lubamatu reprodutseerimise vastu ning euro pangatähtede vahetamise ja ringlusest kõrvaldamise kohta, ELT L 78, 25.3.2003, lk 20.
                     
                     
                        31.12.2010
                     
                  
                        Euroopa Keskpanga otsus EKP/2003/4, 20. märts 2003, euro pangatähtede nimiväärtuste, iseloomulike tunnuste, reprodutseerimise, vahetamise ja ringlusest kõrvaldamise kohta, ELT L 78, 25.3.2003, lk 16.
                     
                     
                        31.12.2010
                     
                  
                        Euroopa Parlamendi ja nõukogu määrus (EL) nr 1210/2010, 15. detsember 2010, euromüntide autentimise ja ringlusse kõlbmatute euromüntide käitlemise kohta, ELT L 339, 22.12.2010, lk 1.
                     
                     
                        31.12.2012
                     
                  
                        Euroopa Keskpanga otsus EKP/2010/14, 16. september 2010, euro pangatähtede ehtsuse ja ringluskõlblikkuse kontrolli ning taasringluse kohta, ELT L 267, 9.10.2010, lk 1.
                     
                     
                        31.12.2012”